b'\n_START_ARTICLE_\nIPod\n_START_PARAGRAPH_\n\xe2\x80\x9eiPod\xe2\x80\x9c \xe2\x80\x93 ne\xc5\xa1iojamas grotuvas, kur\xc4\xaf suk\xc5\xabr\xc4\x97 Apple bendrov\xc4\x97. Pirmieji iPod prekyboje pasirod\xc4\x97 2001 met\xc5\xb3 spalio m\xc4\x97nes\xc4\xaf. Nuo 2017 m. gaminami tik \xe2\x80\x9eiPod Touch\xe2\x80\x9c grotuvai, \xe2\x80\x9eprimenantys\xe2\x80\x9c \xe2\x80\x9eiPhone\xe2\x80\x9c, tik neturintys dalies i\xc5\xa1maniojo telefono funkcij\xc5\xb3.\n_START_SECTION_\nFormatai\n_START_PARAGRAPH_\niPod gali groti muzik\xc4\x85 \xc4\xafra\xc5\xa1yt\xc4\x85 MP3, AAC/M4A, Apsaugot\xc4\x85 AAC, AIFF, WAV, Audible audiobook, ir Apple Lossless formatais. Rodyti JPEG, BMP, GIF, TIFF ir PNG format\xc5\xb3 nuotraukas. Penktos kartos iPod gali rodyti filmus MPEG-4 (H.264/MPEG-4 AVC) ir QuickTime formatais. Prie\xc5\xa1ingai nei daugelis kit\xc5\xb3 grotuv\xc5\xb3, Apple nepalaiko Microsoft WMA audio formato, bet format\xc4\x85 galima konvertuoti ir pritaikyti Windows iTunes versijai. Grotuvas taip pat negroja MIDI fail\xc5\xb3, ta\xc4\x8diau failus galima konvertuoti iTunes programoje. iPod neskaito ir Ogg Vorbis ir FLAC format\xc5\xb3.'